**Abony Város Önkormányzat**

**1/2018. (II.07.) önkormányzati rendelete**

**a városi címer, zászló alapításáról, valamint Abony város nevének, címerének és zászlajának használatáról**

Abony Város Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. **Az Önkormányzat jelképei**
2. **§**

Az Önkormányzat jelképei, mint a település történelmi múltjára utaló díszítő szimbólumok: a címer és zászló.

1. **A városi címer**

**2. §**

A város címere: Veres pajzsban aranyszínű kar (jobb) három búzakalászt tart. A pajzs alján egy tölgyfaág és egy babérág.

1. **§**
2. A város címerét, mint díszítő és utaló jelképet – engedély nélkül – használni lehet:
3. az Önkormányzat körpecsétjén, amely pecsétnyomó, illetőleg gumibélyegző, legnagyobb 35 mm átmérőjű, megfelelő körirattal ellátva;
4. az Önkormányzat zászlaján és annak változatain;
5. a képviselő-testületnek a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (2) bekezdésében[[1]](#footnote-1) meghatározott szervei közül a polgármesternek, a jegyzőnek, a polgármesteri hivatalnak, valamint ezeken túl az alpolgármesternek, az aljegyzőnek, a polgármesteri hivatal szervezeti egységeinek készített levélpapírok fejlécén, illetve borítékján;
6. A c) pontban felsoroltak, valamint a polgármesteri hivatal köztisztviselői részére készített névjegykártyán;
7. az Önkormányzat által kiadott díszokleveleken, emléklapokon, kitüntető vagy emlékérmeken;
8. a Városháza épületének bejáratánál, dísztermében és már protokolláris célt szolgáló helyiségeiben;
9. az Önkormányzat intézményei bejáratánál és vezetőinek irodáiban;
10. az Önkormányzat és a képviselő-testület Mötv. 41. § (2) bekezdése szerinti szervei által megjelentetett, a település életével foglalkozó kiadványokon, meghívókon, emléktárgyakon;
11. a Városba vezető utak mellett a közigazgatási határnál lévő táblán;
12. az elektronikus ügyintézés és a bizalmi szolgáltatások általános szabályairól szóló 2015. évi CCXXII törvény (továbbiakban: E-ügyintézési tv.) 25. § (1) és (3) bekezdés j) pontja[[2]](#footnote-2) alapján az elektronikus ügyintézést biztosító, az ASP rendszer részét képező Elektronikus ügyintézési Portálrendszer (ASP ELÜGY) elektronikus űrlap-szolgáltatás szakrendszerébe feltöltött űrlapokon, valamint – amennyiben az ügyintézés nem elektronikus úton történik – ezen űrlapok papír alapú megfelelőin is.
13. A város címerével ellátott körpecsét az Önkormányzat és más bel-, illetve külföldi önkormányzatok közötti kapcsolatokban protokolláris célból, illetőleg szerződések, megállapodások hitelesítésekor, valamint az Önkormányzat belső működésével és szervezeti felépítésével kapcsolatos rendelkezések, kitüntető oklevelek hitelesítésekor használható.
14. A város címerével ellátott körpecsét hatósági eljárás során nem alkalmazható.
15. **§**
16. A 3. § (1) bekezdésben meghatározottakon kívül más személy vagy szervezet által az általa készített kiadványokon vagy jellegzetes termékeken kizárólag engedéllyel lehet a város címerét utaló és díszítő jelképként alkalmazni vagy használni.
17. A város címerét kizárólag hiteles alakban, az ábrázolás hűségének, méretarányoknak, színeknek megtartása mellett szabad ábrázolni.
18. Amennyiben nincs lehetőség a címer eredeti színben való ábrázolására, akkor az csak a hordozó tárgy anyagának (fém, fa, bőr, kerámia, stb.) színében, de a heraldika általános szabályainak és színjelzéseinek megtartásával történhet.
19. **A város zászlaja**
20. **§**
21. A zászlólap – arányában a zászlórúd felől nézve 1:2 arányú téglalap – égszínkék, középen foglal helyet a város címere, amelyet Abony nevét feltüntető felirat boltoz, veres mezőben arany hímzéssel. A zászlólap vége arannyal rojtozott.
22. A város zászlaja esetében az arány meghatározó téglalap rövidebb oldala 1 méter.
23. Az zászlórúd téglaveres.
24. A város zászlaja a polgármester irodájában kerül elhelyezésre.
25. A Városháza főbejáratánál, az épület homlokzatára kerül elhelyezésre Magyarország zászlaja, az Európai Unió és az Önkormányzat zászlaja.
26. **§**

A zászló, lobogó formájában is használható. A zászló (a lobogó) vagy annak méretarányos változatai – engedély nélkül – használhatóak:

1. hivatalos állami ünnepek alkalmával Magyarország zászlajával együtt a középületeknek és közterületeknek nemzeti és városi ünnepeken történő fellobogózásáról szóló 20/2000. (X. 31.) önkormányzati rendeletben foglaltak szerint;
2. a Város életében jelentős események, ünnepségek és rendezvények alkalmából más hivatalos zászlóval (zászlókkal) együtt;
3. a képviselő-testület ülései alkalmával önállóan az ülés helyszínén;
4. az Önkormányzat üléstermeiben, a Polgármesteri Hivatal házasságkötő termében,
5. közéletet érintő gyászesemény alkalmával, a fekete zászlóval együtt, félárbócra eresztve;
6. az Önkormányzat gazdasági társaságainak, intézményeinek ünnepségein, rendezvényein,
7. települések közötti bel- és külföldi kapcsolatokban,
8. valamennyi a településsel összefüggő vagy az Önkormányzat részvételével rendezett eseményen.
9. **§**

Kizárólag engedéllyel lehet a város zászlaját használni:

1. a város életében jelentősebb országos, nemzetközi vagy más település(ek) által rendezett rendezvények alkalmával,
2. cserezászlóként és – a juttatás jellegének a zászlón való feltüntetésével – elismerésként,
3. olyan nem önkormányzati tulajdonban lévő épület homlokzatán, amely közérdeklődésre számot tartó, a város kultúráját, hírnevét méltó módon képviselő tevékenységnek, eseménynek vagy rendezvénynek a helyt,
4. a 6. §-ban nem említett egyéb esetekben.
5. **Abony városnév használata**
6. **§**
7. Az *Abony* városnevet és ennek toldalékos, ragozott vagy hozzákapcsolt kötőszóval ellátott formáját (a továbbiakban: Abony) bármely személy vagy szervezet csak előzetes engedély alapján használhatja.
8. Használatnak minősül különösen az Abony névnek létesítmény elnevezésével, cégelnevezésbe, üzleti nyomtatványra, védjegyre, szabadalom címébe, árubélyegre, áruminta és áru jelzésére, ipar jogosítvány szövegébe, nyomtatott vagy online sajtótermék címfeliratába történő felvétele.
9. A névhasználattal kapcsolatos eljárás díjmentes.
10. **Abony város nevének, címerének és zászlajának használatának engedélyezésére vonatkozó közös szabályok**
11. **§**
12. A névhasználat, a városi címer és zászló használat engedélyezésével kapcsolatos elsőfokú hatáskört a polgármester gyakorolja.
13. Az (1) bekezdés szerinti engedélyezési eljárás során az általános közigazgatási rendtartásról szóló 2016. évi CL. törvény (továbbiakban: Ákr.) rendelkezései az irányadók.
14. Az (1) bekezdés szerint engedélyezi eljárás során a hatóságnak lehetősége van arra, hogy az Ákr. 92. § (1)–(2) bekezdéseiben[[3]](#footnote-3) foglaltak szerint járjon el, és határozathozatal helyett hatósági szerződést kössön.
15. §
16. A névhasználatra, a városi címer és zászló használatra vonatkozó kérelmet írásban, illetékmentesen a polgármesterhez kell benyújtani. A kérelem az 1. melléklet szerinti formanyomtatványon is benyújtható.
17. A kérelemnek az Ákr. 36. § (1) bekezdésében[[4]](#footnote-4) meghatározottakon túl tartalmaznia kell:
18. a kérelmező tevékenységi körét,
19. a használat célját,
20. a használat tervezett időtartamát,
21. a használat formáját,
22. címer és zászló esetében az előállítás anyagát,
23. terjesztés, illetve forgalomba hozatal esetén ennek módját,
24. az előállítani kívánt mennyiséget (darabszámot),
25. a felhasználásért felelős személy megnevezését,
26. A kérelemhez mellékelni kell:
27. jogi személy, vagy jogi személyiséggel nem rendelkező szervezet papír alapon benyújtott kérelme esetében a képviseleti jogosultságot igazoló aláírási címpéldány másolatát,
28. a címerrel, vagy a zászló képével díszítendő tárgy mintapéldányát (rajzát, fényképmásolatát, stb.),
29. amennyiben a városnév dísztárgy, embléma, kiadvány vagy termék megjelölését szolgálja, annak tervét.
30. **§**
31. A városnév, címer és zászló használatára vonatkozó engedélynek tartalmaznia kell:
32. az engedélyes megnevezését és az azonosításához szükséges adatokat,
33. az engedélyezett felhasználás célját,
34. az előállításra engedélyezett mennyiséget,
35. az előállítás anyagát,
36. a felhasználás idejét, illetőleg az engedély érvényességének időtartamát,
37. a használattal kapcsolatos egyéb kikötéseket,
38. terjesztés, forgalomba hozatal módjára vonatkozó esetleges kikötéseket,
39. a felhasználásáért felelős személy megnevezését,
40. névhasználat esetében az engedélyezett névhasználat pontos szövegét,
41. amennyiben a címer és zászló használatárért díjat kell fizetni a díj összegét és a megfizetésére vonatkozó rendelkezéseket.
42. A városnév, címer és zászló használatra vonatkozó engedély – a kérelemben foglaltaknak megfelelően – szólhat határozatlan vagy határozott időtartamra.
43. Jelen rendelet hatálybalépése előtt kiadott engedélyek alapján történő használat esetén az engedélyes új kérelem benyújtására nem köteles. Az engedélynek megfelelően jogosult a használatra.
44. A névhasználati, városi címer és zászló használati engedélyekről a polgármesteri hivatal nyilvántartást vezet.
45. **§**
46. A kereskedelmi vagy reklám célú felhasználás esetén a városi címer és zászló használatárért gyártási és forgalmazási díjat kell fizetni. A díj mértékét a polgármester állapítja meg.
47. A díj megállapítása történhet egy összegben, évi átalány formájában, vagy az elért árbevétel arányában.
48. A (2) bekezdésben szereplő átalány összege gazdálkodó szervezeteknél 200.000 Ft-ig terjedhet. Az árbevétel után megállapítható díj mértéke az éves árbevétel 0,5 ezreléke, de legkevesebb 50.000 Ft.
49. **A névhasználati, a címer és zászló használati engedély visszavonása, az engedély nélküli használat megtiltása**
50. **§**

Az engedély nélküli, az engedélytől eltérő vagy az engedély kiadásának megtagadása ellenére folytatott névhasználatot, városi címer és zászló használatot a polgármester megtiltja.

1. **§**
2. A névhasználat, városi címer és zászló használat engedélyezését meg kell tagadni, amennyiben a használat célja, módja vagy körülményei
3. jogszabályba ütköznek,
4. bizonyítottan az önkormányzat, vagy a település lakosságának jogát, jogos érdekeit sértik vagy veszélyeztetik, vagy egyéb ok miatt méltatlanok.
5. A használat engedélyezését meg kell tagadni továbbá, ha a névhasználat, városi címer és zászló használat a kérelem elbírálását megelőzően engedélyezett névhasználattól, városi címer és zászló használattól nem különbözik.
6. **§**
7. A névhasználati, városi címer és zászló használati engedélyt vissza kell vonni amennyiben a kérelmező
8. a névhasználatot, város címer és zászló használatot az engedélyben foglaltaktól eltérő módon vagy célra folytatja,
9. az engedélyben meghatározott, a névhasználattal, a városi címer és zászló használattal kapcsolatos feltételeket, kikötéseket, egyéb előírásokat megszegi.
10. a város nevét, a városi címert és zászló a város hírnevét, a címer vagy zászló szimbolikus jellegét sértő módon használja fel.
11. A használati engedélyt vissza kell vonni továbbá, ha a 11. § (1) bekezdésében meghatározott okok az engedély kiadását követően következtek be.
12. **Záró rendelkezések**
13. **§**
14. E rendelet a kihirdetést követő napon lép hatályba.
15. Hatályát veszti a helyi címer és zászló alapításáról és használatának rendjéről, valamint az Abony városnév használatáról szóló 22/2014. (IX. 02.) önkormányzati rendelet.

Abony, 2018. február 06.

**Romhányiné dr. Balogh Edit Kelemen Tibor**

**polgármester aljegyző**

Kihirdetve: Abony, 2018. február 07.

**Kelemen Tibor**

**aljegyző**

1. **melléklet a 1/2018. (II.07.) önkormányzati rendelethez**

**KÉRELEM VÁROSI CÍMER, ZÁSZLÓ és „ABONY” VÁROSNÉV HASZNÁLATÁRA**

Alulírott, ………………………………………………….…………………(megnevezés/név) (képviseli: ……………………………..…………………………………….. szám alatti lakos) azzal a kérelemmel fordulok Önhöz, hogy a **VÁROSI CÍMER/ZÁSZLÓ/”ABONY” VÁROSNÉV**\* használatát szíveskedjék engedélyezni.

**A kérelmem elbírálásához az alábbiakat közlöm:**

A Kérelmező megnevezése/neve:………………………………….……………………………

A Kérelmező lakóhelye/székhelye:……………………………………………………………...

A Kérelmező elérhetőségei (telefonszám, e-mail cím):…………………………………………

A Kérelmező tevékenységi köre:……………..…………………………………………………

A használat célja:…………………………………………………………………………..……

…………………………………………………………………………………………….………………………………………………………………………………………………….……

A használat tervezett időtartama: határozott időre szóló: ………………………………napig\*

határozatlan időre szóló\*

A használat formája:………………………………………………………………………….…

…………………………………………………………………………………………………..

A címer zászló esetében az előállítás anyaga:…………………………………………….…….

…………………………………………………………………………………………………..

A terjesztés, illetve forgalomba hozatal esetén ennek módja:…………………………….…….

…………………………………………………………………………………………….…….

Az előállítani kívánt mennyiség (db szám):……………………………………………….…….

A felhasználásért felelős személy neve:…………………………………………………………

A kérelemhez mellékelem:

* a képviseleti jogosultságot igazoló aláírási címpéldány másolata (jogi személy, vagy jogi személyiséggel nem rendelkező szervezet papír alapon benyújtott kérelme esetén)
* a címerrel, vagy a zászló képével díszítendő tárgy mintapéldányát (rajzát, fényképmásolatát)
* amennyiben a városnév dísztárgy, embléma, kiadvány vagy termék megjelölését szolgálja, annak tervét

Büntetőjogi felelősségem tudatában kijelentem, hogy a fenti adatok a valóságnak megfelelnek.

Kérem, hogy a fentiek alapján szíveskedjék a **városi címer/zászló/”Abony” városnév**\* használatot engedélyezni.

Abony, 2018………………………………...

Tisztelettel:

……………………………………………

Kérelmező/ Kérelmező képviselője

***\*A megfelelőt kérjük aláhúzni***

1. Mötv. 41. § (2) Az önkormányzati feladatok ellátását a képviselő-testület szervei biztosítják. A képviselő-testület szervei: a polgármester, a főpolgármester, a megyei közgyűlés elnöke, a képviselő-testület bizottságai, a részönkormányzat testülete, a polgármesteri hivatal, a megyei önkormányzati hivatal, a közös önkormányzati hivatal, a jegyző, továbbá a társulás. [↑](#footnote-ref-1)
2. E-ügyintézési tv. 25. § (1) Az elektronikus ügyintézést biztosító szerv az ügyfél e törvényben meghatározott jogait e törvény és a végrehajtására kiadott rendeletek szerinti elektronikus ügyintézést biztosító információs rendszer útján biztosítja.

   25. § (3) Az elektronikus ügyintézést biztosító szerv köteles olyan, elektronikus ügyintézést biztosító információs rendszer működtetésére, amely biztosítja legalább

   j) az elektronikus űrlapkitöltést-támogatási szolgáltatással létrehozott elektronikus űrlapok kezelését. [↑](#footnote-ref-2)
3. Ákr. 92. § [*A hatósági szerződés megkötése*]

   (1) Jogszabály lehetővé teheti vagy előírhatja, hogy a hatóság a hatáskörébe tartozó ügynek a közérdek és az ügyfél szempontjából is előnyös rendezése érdekében határozathozatal helyett az ügyféllel írásban hatósági szerződést kössön. A hatósági szerződés közigazgatási szerződés.

   (2) A hatósági szerződés tartalmazza a szerződő feleket, a szerződés tárgyát, a felek által vállalt kötelezettségeket és biztosított jogokat, a szakhatósági állásfoglalásban foglalt kikötéseket, a szerződésszegés jogkövetkezményeit, a teljesítés körében felmerült viták rendezésének módját, a szerződést lehetővé vagy kötelezővé tevő jogszabályban előírt kikötéseket és adatokat, továbbá a felek által lényegesnek tekintett kérdésekben kötött megállapodást. [↑](#footnote-ref-3)
4. Ákr. 36. § [A kérelem tartalma]

   Ha jogszabály további követelményt nem állapít meg, a kérelem tartalmazza az ügyfél és képviselője azonosításához szükséges adatokat és elérhetőségét. [↑](#footnote-ref-4)